biswa921/orwiki-latest-pages-articles-raw huggingface dataset:
ଗ୍ରାନିସେଟ୍ରନ

ଗ୍ରାନିସେଟ୍ରନ (ଇଂରାଜୀ ଭାଷାରେ Granisetron), ଏକ ବେପାର ନାମ ସାନ‌କୁସୋ, ହେଉଛି ଏକ ଔଷଧ ଯାହା କେମୋଥେରାପି, ବିକିରଣ, ଏବଂ ଅସ୍ତ୍ରୋପଚାର ପରବର୍ତ୍ତୀ ଅଇ ଓ ବାନ୍ତିର  ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଇପାରେ, ଶିରାରେ ଇଞ୍ଜେକସନ ଆକାରରେ ଦିଆଯାଇପାରେ କିମ୍ବା ଚର୍ମ ପ୍ୟାଚ୍ ଭାବରେ ଆବଶ୍ୟକତା ଅନୁସାରେ ବ୍ୟବହୃତ ହୋଇପାରେ । ଗତି ଅସୁସ୍ଥତା କିମ୍ବା ଓପିଓଏଡ୍ କାରଣରୁ ହେଉଥିବା ବାନ୍ତି ପାଇଁ ଏହା ଉପଯୋଗୀ ନୁହେଁ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, କୋଷ୍ଠକାଠିନ୍ୟ, ଜ୍ୱର, ପେଟ ଯନ୍ତ୍ରଣା ଏବଂ ବୁକୁଜ୍ୱାଳା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନ ଥିବାବେଳେ, ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ୫-ଏଚଟି୩ (5-HT3 ରିସେପ୍ଟର ବିରୋଧୀ ।

ଗ୍ରାନିସେଟ୍ରନ ୧୯୮୫ ମସିହାରେ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୯୧ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଓଣ୍ଡାନ୍‌ସେଟ୍ରନ୍‌‌ର ବିକଳ୍ପ ଭାବରେ ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଲିପିବଦ୍ଧ ଅଛି । ଏହା ଜେନେରିକ୍ ବା ମୂଳ ନାମ ବିଶିଷ୍ଟ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୧ ମିଗ୍ରା ର ୧୦ଟି ଭାଏଲର ମୂଲ୍ୟ ୨୦୨୧ ସୁଦ୍ଧା ୨୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୬ ଡଲାର ଅଟେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଏପିସ୍ପାଡିଅସ

ଏପିସ୍ପାଡିଅସ ହେଉଛି ଏକ ବିକୃତି ଯେଉଁଥିରେ ମୂତ୍ରନଳୀରର ଉପର ଅଂଶ ସଠିକ୍ ଭାବରେ ବନ୍ଦ କରିବାରେ ବିଫଳ ହୁଏ। ପୁରୁଷମାନଙ୍କଠାରେ ମୂତ୍ରନଳୀ ଖୋଲିବା ଲିଙ୍ଗର ଉପର ଭାଗରେ ହୋଇପାରେ; ଯାହା ଛୋଟ ଏବଂ ଉପର ଭାଗ ବକ୍ର ହୋଇପାରେ । ମହିଳାମାନଙ୍କଠାରେ ଏକ ବିଭାଜିତ କ୍ଲାଇଟୋରିସ ଏବଂ ଖରାପ ଭାବରେ ଗଠିତ ମୋନ୍ସ ପୁବିସ୍ ହୋଇପାରେ । ଏହା ପ୍ରାୟତଃ ମୂତ୍ରାଶୟ ଅଙ୍ଗବିକୃତି ସହିତ ମିଳିତ ହୁଏ |  ରୋଗ  ଜଟିଳ ହେଲେ ସ୍ୱେଚ୍ଛାକୃତ ମୂତ୍ର ନିୟନ୍ତ୍ରଣ ରହେନି । 

ଏହାର କାରଣ ଅସ୍ପଷ୍ଟ ରହିଛି। । ଗର୍ଭାବସ୍ଥା ପୂର୍ବରୁ ଫୋଲେଟର ଅଭାବ ଦେଖାଗଲେ ରୋଗର ଅଧିକ ଭୟଙ୍କର ରୂପ ହୁଏ । ପରୀକ୍ଷା ଉପରେ ରୋଗ ନିର୍ଣ୍ଣୟ ଆଧାରିତ ହୁଏ । ସଂପୃକ୍ତ ପ୍ୟୁବିକ ଡାଏଷ୍ଟାସିସ୍ (pubic diastasis) ଖୋଜିବା ପାଇଁ ଏକ ଏକ୍ସ-ରେ କରିବାକୁ ସୁପାରିଶ କରାଯାଏ ।

ଏହାର ଚିକିତ୍ସାରେ ଅସ୍ତ୍ରୋପଚାର ଆବଶ୍ୟକ ହୋଇପାରେ । ଅନିୟନ୍ତ୍ରିତ ମୂତ୍ରତ୍ୟାଗ ହାର ୫୦ରୁ ୯୦% ମଧ୍ୟରେ ରହିଥାଏ । ଏପିସ୍ପାଡିଅସ (Epispadias) ପ୍ରାୟ ୧୦,୦୦୦ ଲୋକଙ୍କ ମଧ୍ୟରୁ ଜଣଙ୍କୁ ପ୍ରଭାବିତ କରିପାରେ; ଯଦିଓ ବ୍ଲାଡର ଏକ୍ସଟ୍ରୋଫି (exstrophy ) ବିନା ୧୦୦,୦୦୦ ପୁରୁଷଙ୍କ ମଧ୍ୟରୁ ୧ରୁ କମ୍ ଏବଂ ୧୬୦,୦୦୦ ମହିଳା ଜନ୍ମରୁ ୧ରୁ କମ୍ ଥାଏ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଟେନେକ୍ଟେପ୍ଲେଜ

ଟେନେକ୍ଟେପ୍ଲେଜ ( ଟିଏନ‌କେ/ TNK), ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଟିଏନ‌କେଜ (TNKase), ଏକ ଔଷଧ ଯାହା ହୃଦ୍‌ଘାତ ବା ଫୁସଫୁସ ଏମ୍ବୋଲିଜ୍ମ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ ।   ଏହା ଷ୍ଟ୍ରୋକ ପାଇଁ ମଧ୍ୟ ବ୍ୟବହୃତ ହୋଇପାରେ । ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ ହୁଏ ଯେପରିକି ନାକ ରକ୍ତସ୍ରାବ, ପାକସ୍ଥଳୀରେ ରକ୍ତସ୍ରାବ, କ୍ଷତ କିମ୍ବା ପରିସ୍ରାରେ ରକ୍ତ ହୋଇପାରେ ।  ଜେଣ୍ଟାମାଇସିନ୍ ପ୍ରତି ଆନାଫାଇଲାକ୍‌ସିସ ଥିଲେ ଏହା ବ୍ୟବହାର କରିବା ଉଚିତ୍ ନୁହେଁ । ଏହା ରିକମ୍ବିନାଣ୍ଟ ଡିଏନଏ ଟେକ୍ନୋଲୋଜିଦ୍ୱାରା ଉତ୍ପାଦିତ ଏକ ତନ୍ତୁ ପ୍ଲାଜମିନୋଜେନ ସକ୍ରିୟକାରୀ (ଟିପିଏ) । ଜମାଟ ରକ୍ତ ତରଳ କରି ଏହା କାର୍ଯ୍ୟକ୍ଷମ ହୁଏ ।

୨୦୦୦ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୧ ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟେନେକ୍ଟେପ୍ଲେଜ ଅନୁମୋଦିତ ହୋଇଥିଲା ।  ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏକ ମାତ୍ରାର ମୂଲ୍ୟ ପ୍ରାୟ ୬୦୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୬୫୦୦ ଡଲାର।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଭାରତୀ ଆଚରେକର

ଭାରତୀ ଆଚରେକର ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ମରାଠୀ ଏବଂ ହିନ୍ଦୀ ଥିଏଟର, କଥାଚିତ୍ର ତଥା ଦୂରଦର୍ଶନରେ କାମ କରନ୍ତି । ସେ ଭାରତୀୟ ଦୂରଦର୍ଶନ ଧାରାବାହିକ ୱାଗଲ୍ କି ଦୁନିଆରେ ଅଭିନୀ ଚରିତ୍ର ଶ୍ରୀମତୀ ୱାଗଲ୍ ପାଇଁ ଜଣାଶୁଣା । ସେ ୱାଗଲ୍ କି ଦୁନିୟା - ନୟି ପୀଢ଼ି ନୟେ କିସ୍ସେରେ ରାଧିକା ୱାଗଲ୍ ଭାବରେ ଅଭିନୟ କରିଛନ୍ତି ।

 ଅଭିନୟ ଜୀବନ 
ଭାରତୀ ବାସୁ ଚାଟାର୍ଜୀଙ୍କ ନିର୍ଦ୍ଦେଶିତ ଏକ ହିନ୍ଦୀ ନାଟକ ଅପ୍ନେ ପରାୟେ ଜରିଆରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ଏହି ନାଟକଟି ୧୯୧୭ ମସିହାରେ ପ୍ରକାଶିତ ହୋଇଥିବା ଶରତ ଚନ୍ଦ୍ରଙ୍କ ଦ୍ୱାରା ଲିଖିତ ବଙ୍ଗଳା ଉପନ୍ୟାସ ନିଷ୍କ୍ରିତି ଉପରେ ଆଧାରିତ ଥିଲା ।

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ମରାଠୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଟେରିଫ୍ଲୁନୋମାଇଡ

ଟେରିଫ୍ଲୁନୋମାଇଡ, ବ୍ରାଣ୍ଡ୍ ନାମ ଆବାଗିଓରେ ବିକ୍ରି ହେଉଛି, ଏକ ଔଷଧ ଯାହା ଏକାଧିକ ସ୍କ୍ଲେରୋସିସର (MS)  ଚିକିତ୍ସା ପାଇଁ ବ୍ୟବହୃତ ହୁଏ; ନିର୍ଦ୍ଦିଷ୍ଟ ଭାବରେ ରିଲାପସିଙ୍ଗ-ରେମିଟିଙ୍ଗର (MS) |   ସ୍କଟଲ୍ୟାଣ୍ଡରେ ଏହା ଇଣ୍ଟରଫେରନ୍ ବିଟା ଏବଂ ଗ୍ଲାଟିରାମର ଆସେଟେଟର ଦ୍ୱିତୀୟ ଧାଡ଼ି ଚିକିତ୍ସା ଭାବରେ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ତରଳ ଝାଡ଼ା, ଯକୃତ ସମସ୍ୟା, ବାନ୍ତି, ଏବଂ କେଶ ଝଡ଼ିବା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ବିଫଳତା, ପ୍ରାନ୍ତିୟ ନିଉରୋପାଥି ଏବଂ ଇଣ୍ଟରଷ୍ଟିସିଆଲ୍ ଫୁସଫୁସ ରୋଗ ହୋଇପାରେ ।  ଗର୍ଭଧାରଣ ସମୟରେ ଓ ଦୁଇ ବର୍ଷ ପୂର୍ବରୁ ଏହା ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ପାଇରିମିଡିନ୍ ସିନ୍ଥେସିସ୍ ଇନହିବିଟର ।  ଏହା କିପରି କାର୍ଯ୍ୟ କରେ ତାହା ସମ୍ପୂର୍ଣ୍ଣ ସ୍ପଷ୍ଟ ନୁହେଁ, ଏହା ଲିମ୍ଫୋସାଇଟ୍ ସଂଖ୍ୟା ହ୍ରାସ କରୁଥିବା ବିଶ୍ୱାସ କରାଯାଏ । ଏହା ଲେଫ୍ଲୁନୋମାଇଡର ଏକ ସକ୍ରିୟ ଉପାପଚୟଜ (ମେଟାବୋଲାଇଟ୍) । 

୨୦୧୨ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୩ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର କରିବା ପାଇଁ ଟେରିଫ୍ଲୁନୋମାଇଡ ଅନୁମୋଦିତ ହୋଇଥିଲା ।  ଯୁକ୍ତରାଜ୍ୟରେ ଏକ ମାସରେ ଏହି ଔଷଧ ପିଛା ପ୍ରାୟ ୧୧୦୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହି ରାଶିର ମୂଲ୍ୟ ପ୍ରାୟ ୮୪୦୦ ଡଲାର ଅଟେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ନିବାରଣ ଜେନା

ନିବାରଣ ଜେନା (ଜନ୍ମ: ୨୯ ମାର୍ଚ୍ଚ ୧୯୫୭) ଜଣେ ଭାରତୀୟ ଓଡ଼ିଆ ଲେଖକ ଓ ସେ ମୁଖ୍ୟତଃ ଗଳ୍ପ ରଚନା ନିମନ୍ତେ ଜଣା । ୨୦୨୧ ମସିହାରେ ସେ ଜଗଦୀଶ ଯୁବ ସମ୍ମାନ ପାଇବାକୁ ମନୋନୀତ ହୋଇଥିଲେ । ତାଙ୍କ ପ୍ରମୁଖ ରଚନା ମଧ୍ୟରେ ଅହଲ୍ୟା ଡାକେ (୨୦୦୬) ଓ ଶଙ୍ଖେ ସମୁଦ୍ର (୨୦୦୭) ଅନ୍ୟତମ ।

 ପ୍ରାରମ୍ଭିକ ଜୀବନ ଓ ଶିକ୍ଷା 
ନିବାରଣ ଜେନା ଓଡ଼ିଶାର ବାଲେଶ୍ୱର ଜିଲ୍ଲାସ୍ଥିତ ଜାମକୁଣ୍ଡାଠାରେ ୧୯୫୭ ମସିହା ମାର୍ଚ୍ଚ ୨୯ ତାରିଖରେ ଜନ୍ମଗ୍ରହଣ କରିଥିଲେ ।

 ସାହିତ୍ୟ ରଚନା 
ସେ ପ୍ରାଥମିକ ସ୍କୁଲରେ ପଢ଼ିବା ବେଳେ ସାଥି ପିଲାଙ୍କ ସାଙ୍ଗେ ମିଶି ନାଟକ କରିବା ବେଳେ ସଂଳାପ ଲେଖାରୁ ସାହିତ୍ୟ ରଚନା ଆରମ୍ଭ କରିଥିଲେ । ପରେ ଉଚ୍ଚବିଦ୍ୟାଳୟର ସ୍ମରଣିକାରେ ଇଂରାଜୀରେ କବିତା ଓ ପରେ ମହାବିଦ୍ୟାଳୟ ପତ୍ରିକାରେ ଓଡ଼ିଆରେ କବିତା ଲେଖିଥିଲେ । ପରେ ଓଡ଼ିଆ ପତ୍ରପତ୍ରିକା ପାଇଁ କବିତା ଓ ଆକାଶବାଣୀ କଟକ ପାଇଁ ଗଳ୍ପ ରଚନା କରିଥିଲେ । ଏହା ପରଠାରୁ ସେ ବିଶେଷ କରି ଗଳ୍ପ ଓ ଉପନ୍ୟାସ ରଚନା କରିଛନ୍ତି । ତାଙ୍କ ରଚନାରେ ସାଧାରଣତଃ ସାମାଜିକ ରୂପ ଓ ପରିବର୍ତ୍ତନ ବର୍ଣ୍ଣିତ ।

 ରଚନାବଳୀ 

 ଗଳ୍ପ 

 ଅରଣ୍ୟର ଅଜଗର
 ନିଜ ଲୋକମାନେ
 ପ୍ରିୟ ପରିଜନ
 ସୁନିର୍ବାଚିତ ଗଳ୍ପ
 ଦେହର ଦୋହା
 ଅହଲ୍ୟା ଡାକେ ଆ
 ଶଙ୍ଖେ ସମୁଦ୍ର
 କେତେଦିନକୁ ମନ

 ଉପନ୍ୟାସ 

 ବୈକୁଣ୍ଠ ସମାନ ଆହା

 ପ୍ରବନ୍ଧ 

 ଶହେ ବର୍ଷର ଗଳ୍ପ ଓ ଗାଳ୍ପିକ
 କଥାକାର ଜଗଦୀଶ ମହାନ୍ତି

 ସମ୍ମାନ ଓ ପୁରସ୍କାର 
୨୦୨୧ ମସିହାରେ ସେ ଜଗଦୀଶ ଯୁବ ସମ୍ମାନ ପାଇବାକୁ ମନୋନୀତ ହୋଇଥିଲେ । ସେ ଦୀକ୍ଷା ପୁରସ୍କାର, ତୀରତରଙ୍ଗ ଗଳ୍ପ ପୁରସ୍କାର, ଗୋକରଣ୍ଣିକା ସମ୍ବର୍ଦ୍ଧନା, ବିବର୍ତ୍ତନ ଗଳ୍ପ ପୁରସ୍କାର ଆଦି ମଧ୍ୟ ପାଇଥିଲେ ।

 ଆଧାର 

ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
ଅମୀନ ସୟାନୀ

ଅମୀନ ସୟାନୀ (୨୧ ଡିସେମ୍ବର ୧୯୩୨ – ୨୦ ଫେବୃଆରୀ ୨୦୨୪)Ameen Sayani, Iconic Radio Presenter And Voice Of 'Geetmala', Passes Away At 91 ଜଣେ ବେତାର ପ୍ରଯୋଜକ ଓ ଉପସ୍ଥାପକ ଥିଲେ । ରେଡ଼ିଓ ସିଲୋନର କାର୍ଯ୍ୟକ୍ରମ ବିନାକା ଗୀତମାଳା ମାଧ୍ୟମରେ ସେ ଭାରତ ଓ ଭାରତୀୟ ଉପମହାଦେଶର ଘରେ ଘରେ ପରିଚିତ ଥିଲେ । ଶ୍ରୋତାମାନଙ୍କ ସମ୍ବୋଧନ କରିବା ସମୟରେ, ପାରମ୍ପାରିକ ସମ୍ବୋଧନ ଭାଇ ଓ ଭଉଣୀମାନେଙ୍କ ବଦଳାଇ, ସୟାନୀ ଭଉଣୀ ଓ ଭାଇମାନେ କହିବା ଆରମ୍ଭ କରିଥିଲେ ଓ ଏହା ଖୁବ ଜନପ୍ରିୟ ହୋଇଥିଲା । ୧୯୫୧ ମସିହାରୁ କାମ ଆରମ୍ଭ କରି, ସେ ପ୍ରାୟ ୫୪୦୦୦ରୁ ଅଧିକ ରେଡ଼ିଓ କାର୍ଯ୍ୟକ୍ରମ ଓ ୧୯୦୦୦ ଅଧିକ ରେଡ଼ିଓ ଜିଙ୍ଗଲ୍ସ ପ୍ରଯୋଜନା ଓ ଉପସ୍ଥାପନା କରିଥିଲେ । 

 ବୃତ୍ତିଗତ ଜୀବନ 
ଅମୀନଙ୍କୁ ତାଙ୍କ ବଡ଼ ଭାଇ ହମୀଦ ସୟାନୀ ରେଡ଼ିଓ ସହିତ ପରିଚିତ କରାଇଥିଲେ । ପରେ ସେ ଜଣେ ଉପସ୍ଥାପକ ଭାବେ ଲୋକପ୍ରିୟତାର ଶୀର୍ଷରେ ପହଞ୍ଚିଥିଲେ । ସେ ଭୁତ ବଙ୍ଗଳା, ଗୀନ ଦେବୀୟାଁ, ବକ୍ସର, ଏବଂ କତଲ ଭଳି ଚଳଚ୍ଚିତ୍ରରେ ଅଭିନୟ କରିଥିଲେ ଓ ସେଥିରେ ମଧ୍ୟ ସେ ରେଡ଼ିଓ ବା ଅନ୍ୟ କାର୍ଯ୍ୟକ୍ରମରର ଉପସ୍ଥାପକ ଭୂମିକା କରିଥିଲେ । ସେ ତାଙ୍କ ମା କୁସୁମ ସୟାନୀଙ୍କୁ ରହବୀର(୧୯୪୦-୧୯୬୦) ନାମକ ପତ୍ରିକା ସମ୍ପାଦନାରେ ସାହାଯ୍ୟ କରୁଥିଲେ । ୧୯୬୦ରୁ ୧୯୬୨ ପର୍ଯ୍ୟନ୍ତ ସେ ଟାଟା ତୈଳ କମ୍ପାନୀରେ ମଧ୍ୟ କାମ କରିଥିଲେ । ୨୦୧୪ ମସିହା ପର୍ଯ୍ଯନ୍ତ ସେ ରେଡ଼ିଓରେ ସକ୍ରିୟ ଥିଲେ ।http://www.ameensayani.com/sangeet.htm 

 ରେଡ଼ିଓରେ ପ୍ରଯୋଜନା ଓ ଉପସ୍ଥାପନା 
ସୟାନୀ ପ୍ରଯୋଜନା ବା ଉପସ୍ଥାପନା କରିଥିବା କିଛି ଲୋକପ୍ରିୟ ବେତାର କାର୍ଯ୍ୟକ୍ରମ ଥିଲା :
 ସିବାକା (ବିନାକା) ଗୀତମାଲା
 ଏସ କୁମାରକା ଫିଲ୍ମ ମୁକଦ୍ଦମା ଆଣ୍ଡ ଫିଲ୍ମୀ ମୁଲାକାତ
 ସରୋଦୋଁ କା ସାଥୀ
 ବର୍ଣ୍ଣଭିଟା କୁଇଜ କଣ୍ଟେଷ୍ଟ
 ଶାଲିମାର ଯୋଡ଼ି
 ମରାଠା ଦରବାର
 ସଙ୍ଗୀତକେ ସିତାରୋଁ କି ମେହଫିଲ
ସମ୍ମାନ ଓ ପୁରସ୍କାର
 ପଦ୍ମଶ୍ରୀ - ୨୦୦୯
 ଲିଭିଂ ଲିଜେଣ୍ଡ ସମ୍ମାନ - ୨୦୦୬ (ଫିକି)
 କାନ ହଲ ଅଫ ଫେମ ସମ୍ମାନ - ୨୦୦୩ ( ଟାଇମ୍ସ ଅଫ ଇଣ୍ଡିଆ ଗୃପ)
 ଗୋଲ୍ଡେନ ଆବୀ ସମ୍ମାନ - ୨୦୦୦( ଆଡ଼ର୍ଭଟାଇଜିଂ କ୍ଲବ, ବମ୍ବେ)
 ହଲ ଅଫ ଫେମ ସମ୍ମାନ - ୧୯୯୩ (ଆଇ ଏ ଏ ଏଫ ଏ)
 ବର୍ଷରେ ଶ୍ରେଷ୍ଠ ବ୍ୟକ୍ତିତ୍ୱ - ୧୯୯୨ ( ଲିମ୍କା ବୁକ ଅଫ ରେକର୍ଡ଼ସ)
 ସ୍ୱର୍ଣ୍ଣ ପଦକ - ୧୯୯୧ ( ଇଣ୍ଦିଆନ ସୋସାଇଟି ଅଫ ଆଡ଼ଭର୍ଟାଇଜର୍ସ)

ଆଧାର

 ବାହର ଲିଙ୍କ 
 The Indian Broadcaster
  SLBC-creating new waves of history
 Eighty Years of Broadcasting in Sri Lanka

ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:୨୦୨୪ ମୃତ୍ୟୁ
ଅଞ୍ଜଳି ଆବ୍ରୋଲ

ଅଞ୍ଜଳି ଆବ୍ରୋଲ ଜଣେ ଭାରତୀୟ ଅଭିନେତ୍ରୀ ଯିଏକି ହିନ୍ଦୀ ଦୂରଦର୍ଶନ ଧାରାବାହିକ ରାଜା କି ଆଏଗି ବାରାତରେ ତାଙ୍କ ଅଭିନୀତ ଭୂମିକା ପାଇଁ ଜଣାଶୁଣା  ଅଞ୍ଜଳି ୨୦୦୮ ମସିହାରେ କପିଲ ନିର୍ମଳଙ୍କ ସହିତ <i id="mwFQ">ନାଚ୍ ବଲିଆ ୪</i>ରେ ଅଂଶଗ୍ରହଣ କରିଥିଲେ । ସେ ୨୦୧୩ ମସିହାରେ ସିଂ ସାବ୍ ଦି ଗ୍ରେଟ୍ ଜରିଆରେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ ।

 ପେଷା 
୨୦୦୮ ମସିହାରେ, ୧୫ ବର୍ଷ ବୟସରେ, ଅଞ୍ଜଳି ଷ୍ଟାର୍ ପ୍ଲସ୍‌ରେ ପ୍ରସାରିତ ଧାରାବାହିକ ରାଜା କି ଆଏଗି ବାରାତ୍‌ ଜରିଆରେ ଅଭିନୟ କରିବା ଆରମ୍ଭ କରିଥିଲେ । ସେ ସିଂ ସାବ୍ ଦି ଗ୍ରେଟ ଜରିଆରେ କଥାଚିତ୍ରରେ ଅଭିନୟ କରିବା ଆରମ୍ଭ କରିଥିଲେ, ଯେଉଁଥିରେ ସେ ସୀମର୍ ଭୂମିକାରେ ଅଭିନୟ କରିଥିଲେ ।

 ଅଭିନୀତ ଧାରାବାହିକ/ଅଂଶଗ୍ରହଣ କରିଥିବା ଟିଭି କାର୍ଯ୍ୟକ୍ରମ 
ବର୍ଷ କାର୍ଯ୍ୟକ୍ରମ ଭୂମିକା ମନ୍ତବ୍ୟ ଆଧାର ୨୦୦୮–୨୦୧୦ ରାଜା କେ ଆଏଗି ବାରାତ୍ ରାଣୀ ଯୁଧିଷ୍ଠିର ସିସୋଦିଆ ମୁଖ୍ୟ ନାୟିକା ୧୦୦୮–୨୦୦୯ ନାଚ୍ ବାଲିୟେ ୪ ପ୍ରତିଯୋଗୀ କପିଲ ନିର୍ମଳଙ୍କ ସହିତ ୨୦୧୧ ଛାଜେ ଛାଜେ କା ପ୍ୟାର୍ ଡିମ୍ପି ସେହଗଲ୍ / ଡିମ୍ପି ଧ୍ରୁବ ତ୍ରିପାଠୀ  ୨୦୧୨–୨୦୧୩ ଦେବୋଁ କେ ଦେବ୍ ମହାଦେବ ମୀନାକ୍ଷୀ  ୨୦୧୬ ବକ୍ସ କ୍ରିକେଟ୍ ଲିଗ୍ ୨ ପ୍ରତିଯୋଗୀ ମୁମ୍ବାଇ ଟାଇଗରର ଖେଳାଳି 

 ଅଭିନୀତ କଥାଚିତ୍ର 
ବର୍ଷ କଥାଚିତ୍ର ଭୂମିକା ମନ୍ତବ୍ୟ ୨୦୧୩ ସିଂ ସାବ୍ ଦି ଗ୍ରେଟ୍ ସୀମର ୨୦୧୯ ଜଙ୍କସନ୍ ବାରଣାସୀ  ଅଞ୍ଜଳି

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଟ୍ରେପ୍ରୋଷ୍ଟିନିଲ

ଟ୍ରେପ୍ରୋଷ୍ଟିନିଲ, ଏକ ବେପାର ନାମ ରେମୋଡୁଲିନ, ହେଉଛି ଏକ ଔଷଧ ଯାହା ଫୁସଫୁସ ସମ୍ପର୍କୀୟ ଉଚ୍ଚ ରକ୍ତଚାପର ଚିକିତ୍ସା ପାଇଁ ବ୍ୟବହୃତ ହୁଏ ।  ଏହା ପାଟିରେ ଦିଆଯାଇପାରେ, ଇଞ୍ଜେକସନ ଆକାରରେ ଦିଆଯାଇପାରେ କିମ୍ବା ପ୍ରଶ୍ୱାସରେ ନିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ବାନ୍ତି, ଚର୍ମ ଲାଲ ଦେଖାଯିବା ଏବଂ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, ରକ୍ତସ୍ରାବ ଏବଂ ନିମ୍ନ ରକ୍ତଚାପ ହୋଇପାରେ । ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ସୁରକ୍ଷା ଅସ୍ପଷ୍ଟ ଅଟେ । ଏହା ପ୍ରୋଷ୍ଟାସାଇକ୍ଲିନର ସିନ୍ଥେଟିକ୍ ଆନାଲଗ ଓ ଭାସୋଡାଇଲେଟର ।

୨୦୦୨ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଟ୍ରେପ୍ରୋଷ୍ଟିନିଲ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହା କେବଳ ଏକ ସ୍ୱତନ୍ତ୍ର ଫାର୍ମାସି ମାଧ୍ୟମରେ ହାସଲ କରାଯାଇପାରିବ । ୟୁରୋପରେ ଏହାକୁ ୨୦୦୪ରେ ଅନାଥ ନାମ (orphan designation) ଦିଆଯାଇଥିଲା । ୨୦୧୫ ସୁଦ୍ଧା କାନାଡ଼ାରେ ଦିଆଯାଉଥିବା ଏହି ଇଞ୍ଜେକସନର ମୂଲ୍ୟ ବର୍ଷକୁ ପ୍ରାୟ ୫୨୦୦୦ ରୁ ୧୭୩୦୦୦ ସିଏଡି ଡଲାର । ୨୦୧୭ରେ ଏକ ଶ୍ରେଣୀଗତ ସଂସ୍କରଣ ଅନୁମୋଦିତ ହୋଇଥିଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ସୁରୁଚି ଅଦରକର

ସୁରୁଚି ଅଦରକର (ଜନ୍ମ: ୨୫ ଅପ୍ରେଲ ୧୯୮୮) ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ମରାଠୀ ଦୂରଦର୍ଶନ ଧାରାବାହିକରେ କାମ କରନ୍ତି । ସେ ଏକ ବିଜ୍ଞାପନ ନାଟକ ଅଭାଗା ରଙ୍ଗ ଏକାଚି ଜାଲା ସହିତ ଅଭିନୟ ଜଗତରେ ଯାତ୍ରା ଆରମ୍ଭ କରିଥିଲେ । ସେ ଜି ମରାଠୀରେ ପ୍ରସାରିତ ଧାରାବାହିକ କା ରେ ଦୁରଭାରେ ଆଦିତି ଖାନୋଲକର ଭୂମିକାରେ ଅଭିନୟ ପାଇଁ ଜଣାଶୁଣା ।

 ଅଭିନୟ ଜୀବନ 
କା ରେ ଦୁରଭାରେ ସେ ଆଦିତି ଭାବରେ ଅଭିନୟ କରିଥିଲେ । ସେ ସଞ୍ଜୟ ଦତ୍ତଙ୍କ ଅଭିନୀତ ହିନ୍ଦୀ କଥାଚିତ୍ର ତଥାସ୍ତୁରେ ଏକ ଛୋଟ ଭୂମିକାରେ ଅଭିନୟ କରିଥିଲେ । ଏହା ବ୍ୟତୀତ ଜୀ ମରାଠୀ ଦ୍ୱାରା ମହିଳା ସଶକ୍ତିକରଣକୁ ଅଗ୍ରାଧିକାର ଦେବାପାଇଁ ଆରମ୍ଭ କରାଯାଇଥିବା କାର୍ଯ୍ୟକ୍ରମ ଜାଗୃତିକୁ ସେ ସମର୍ଥନ କରନ୍ତି ।

 ଅଭିନୀତ ଧରାବାହିକ 
ବର୍ଷ କଥାଚିତ୍ର ଭୂମିକା ଚ୍ୟାନେଲ୍ ଆଧାର ୨୦୦୬ ପେହଚାନ୍ ବିଦ୍ୟା ଡିଡି ୧  ୨୦୦୭-୨୦୦୮ ଅଭାଗାଚି ସଂସାର  ଜି ମରାଠୀ ୨୦୧୦-୨୦୧୧ ଓଲାକ୍ ଅନୁଷ୍କା ଇନାମଦାର ତାରା ପ୍ରଭା ୨୦୧୧ ଏକ ତାସ୍ ଭୁଟାଚା  ମି ମରାଠୀ ୨୦୧୩ ଆପଲା ବୁଭା ଆସା ଆହେ ବାସିନ୍ଦା ଇଟିଭି ମରାଠୀ  ୨୦୧୭-୨୦୧୮ ଅଞ୍ଜଳି- ଝେପ ସ୍ୱପ୍ନାଞ୍ଚି ଡ. ଅଞ୍ଜଳି ଜି ଯୁବା  ୨୦୧୯ ଏକ ଘର ମନ୍ତରେଲା ଗାର୍ଗୀ   ୨୦୨୦-୨୦୨୧ ଚଲା ହାୱା ୟେଉ ଡ୍ୟା - ଲେଡିଜ୍ ଜିନ୍ଦାବାଦ ପ୍ରତିଯୋଗୀ ଜି ମରାଠୀ  ୨୦୨୩ ଛୋଟୟା ବାୟୋଚି ମୋଥୀ ସ୍ୱପ୍ନା ଅନୁ ଦେଶାଇ ସୋନି ମରାଠୀ 

 ଅଭିନୀତ କଥାଚିତ୍ର 

 ତଥାସ୍ତୁ (୨୦୦୬)
 ମାତ୍ (୨୦୧୩)
 ନରବଚି ୱାଡ଼ି
 ଆତା ବାଟଲି ଫୁଟଲି
 ଗାଥ୍
 ବାଇପାନ୍ ଭାରୀ ଦେବା

 ନାଟକ 

 ଅଭାଗା ରଙ୍ଗ ଏକ ଜାଲା

 ବ୍ୟକ୍ତିଗତ ଜୀବନ 
ଡିସେମ୍ବର ୨୦୨୩ରେ, ସେ ମରାଠୀ ଅଭିନେତା ପୀୟୁଷ ରନାଡେଙ୍କୁ ବିବାହ କରିଥିଲେ ।

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:୧୯୮୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ମରାଠୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ମରାଠୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଲୋଟେପ୍ରେଡନୋଲ

ଲୋଟେପ୍ରେଡନୋଲ (ଇଂରାଜୀ ଭାଷାରେ Loteprednol), ଏକ ବେପାର ନାମ ଲୋଟେମାକ୍ସ, ହେଉଛି ଏକ କର୍ଟିକୋଷ୍ଟିରଏଡ ଔଷଧ ଯାହା ଚକ୍ଷୁ ଅସ୍ତ୍ରୋପଚାର ଏବଂ ଆଲର୍ଜି କଞ୍ଜକ୍ଟିଭାଇଟିସ ପରେ ହେଉଥିବା ପ୍ରଦାହର ଚିକିତ୍ସା ପାଇଁ ବ୍ୟବହୃତ ହୁଏ ।  ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ  ଏହାକୁ ୨ ସପ୍ତାହରୁ ଅଧିକ ସମୟ ବ୍ୟବହାର କରିବା ଉଚିତ ନୁହେଁ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ଆଖି, ଆଖି ଯନ୍ତ୍ରଣା ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସ୍ୱାଦର ପରିବର୍ତ୍ତନ ଏବଂ ମୁଖ ଫୁଲା ହୋଇପାରେ । ହର୍ପିସ୍ ସିମ୍ପଲେକ୍ସ କେରାଟାଇଟିସ୍ ରୋଗୀଙ୍କଠାରେ ଏହା ବ୍ୟବହାର କରାଯିବା ଉଚିତ ନୁହେଁ ।

୧୯୮୦ ମସିହାରେ ଲୋଟେପ୍ରେଡନୋଲ୍ ପେଟେଣ୍ଟ୍ ହୋଇଥିଲା ଏବଂ ୧୯୯୮ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୫ ମିଲିର ମୂଲ୍ୟ ପ୍ରାୟ ୬ ପାଉଣ୍ଡ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୦୦ ଡଲାର ଅଟେ । ଏହା ଟୋବ୍ରାମାଇସିନ୍ ସହିତ ଏକ ମିଶ୍ରଣ ଔଷଧ ଭାବରେ ମଧ୍ୟ ମିଳିଥାଏ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଅଦିତି ଗୌତମ

ଅଦିତି ଗୌତମ ଜଣେ ଭାରତୀୟ ଅଭିନେତ୍ରୀ ଓ ମଡେଲ, ଯିଏକି ସିୟା ଗୌତମ ଭାବରେ ପରିଚିତ । ସେ ମୁଖ୍ୟତଃ ହିନ୍ଦୀ ଓ ତେଲୁଗୁ ଭାଷାର କଥାଚିତ୍ରରେ କାମ କରନ୍ତି ।  ୨୦୦୮ ମସିହାରେ ସେ ନେନିନ୍ତେ କଥାଚିତ୍ର ଜରିଆରେ ତେଲୁଗୁ କଥାଚିତ୍ର ଜଗତରେ କାମ କରିବା ଆରମ୍ଭ କରଥିଲେ ଏବଂ ୨୦୧୮ ମସିହାରେ ସଞ୍ଜୁ ଜରିଆରେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ ।

 ଅଭିନୟ ଜୀବନ 

 ଅଭିନୀତ କଥାଚିତ୍ର 
ବର୍ଷ କଥାଚିତ୍ର ଭୂମିକା ଭାଷା ମନ୍ତବ୍ୟ ରେଫ। ୨୦୦୮ ନେନିନ୍ତେ ସାନ୍ଧ୍ୟା ତେଲୁଗୁସିୟା ଗୌତମ ଭାବରେ  ୨୦୧୦ ବେଦମ୍ ଜାରା ତେଲୁଗୁ  ୨୦୧୧ ଡବଲ୍ ଡେକର୍ ଗଙ୍ଗା କନ୍ନଡ଼  ୨୦୧୮ ସଞ୍ଜୁ ପ୍ରିୟା ଦତ୍ତ ହିନ୍ଦୀ  ୨୦୨୨ ପାକ୍କା କମର୍‌ସିଆଲ୍ ସାଇରା ବାନୁ ବା ଅମୂଲ୍ୟା ତେଲୁଗୁ  

 ଅଭିନୀତ ସିରିଜ୍ 
ବର୍ଷ ସିରିଜ୍ ଭୂମିକା ଓଟିଟି ଭାଷା ମନ୍ତବ୍ୟ ୨୦୨୩ ଅତିଧି ସାନ୍ଧ୍ୟା ଡିଜନି + ହଟଷ୍ଟାର୍ ତେଲୁଗୁ

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:୧୯୯୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
Patisiran

ପାଟିସିରାନ, ଅନ୍‌ପାଟ୍ରୋ ହେଉଛି ଏକ ବେପାର ନାମ, ଏକ ଔଷଧ ଯାହା ବଂଶାନୁକ୍ରମିକ ଟ୍ରାନ୍ସଥାଇରେଟିନ୍-ମଧ୍ୟସ୍ଥ ଆମ୍ଲଏଡୋସିସ୍ ରୋଗୀଙ୍କଠାରେ ହେଉଥିବା ପଲିନିରୋରୋପାଥି ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକ୍ସନ ଦେଇ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ, ଅଣନିଶ୍ୱାସ, ମାଂସପେଶୀ ସ୍ପାଜ୍ମ, ଗଣ୍ଠି ଯନ୍ତ୍ରଣା, ଲାଲ ରଙ୍ଗ ଏବଂ ମୁଣ୍ଡ ବୁଲାଇବା ହୋପାରେ ।"Patisiran Monograph for Professionals". Drugs.com. Archived from the original on 26 January 2021. Retrieved 26 October 2021. ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଜୀବସାର କ ଅଭାବ ହୋପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ; ଯଦିଓ ଅନ୍ୟ ପ୍ରାଣୀମାନଙ୍କଠାରେ କ୍ଷତି ଦେଖାଏ ।  ଏହା ଆରଏନଏର (RNA) ଏକ ଛୋଟ ଖଣ୍ଡ ଯାହା ଅସ୍ୱାଭାବିକ ଟ୍ରାନ୍ସଥାଇରେଟିନ ଉତ୍ପାଦନକୁ ଅବରୋଧ କରିଥାଏ ।

୨୦୧୮ ମସିହାରେ ୟୁରୋପରେ ଏବଂ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ପାଟିସିରାନ ଅନୁମୋଦିତ ହୋଇଥିଲା ।"Onpattro".  "Patisiran Monograph for Professionals". Drugs.com. Archived from the original on 26 January 2021. Retrieved 26 October 2021. ୨୦୨୧ ସୁଦ୍ଧା ଯୁକ୍ତରାଜ୍ୟରେ ୧୦ ମିଗ୍ରାର ଏକ ଭାଏଲର ମୂଲ୍ୟ ପ୍ରାୟ ୭୭୦୦ ପାଉଣ୍ଡ ଥିଲା ।BNF 81: March-September  ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୦,୦୦୦ ଡଲାର ଅଟେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ବିହାର ପ୍ରଦେଶ

ବିହାର ପ୍ରଦେଶ ବ୍ରିଟିଶ ଭାରତର ଏକ ପ୍ରଦେଶ ଥିଲା, ଯାହା ୧୯୩୬ ମସିହାରେ ବିହାର ଓ ଓଡ଼ିଶା ପ୍ରଦେଶର ବିଭାଜନ ଦ୍ୱାରା ଗଠିତ ହୋଇଥିଲା ।

 ଇତିହାସ 
୧୭୫୬ ମସିହାରେ ବିହାର ବଙ୍ଗଳାର ଏକ ଅଂଶ ଥିଲା । ୧୮୦୩ ମସିହା ଅକ୍ଟୋବର ୧୪ ତାରିଖରେ ଓଡ଼ିଶା ବ୍ରିଟିଶ ଶାସନ ଅଧୀନରେ ଥିଲା । ୧୯୧୨ ମସିହା ମାର୍ଚ୍ଚ ୨୨ ତାରିଖରେ ଉଭୟ ବିହାର ଏବଂ ଓଡ଼ିଶା ବଙ୍ଗଳାରୁ ବିହାର ଓ ଓଡ଼ିଶା ପ୍ରଦେଶ ଭାବରେ ଅଲଗା ହୋଇଥିଲେ । ୧୯୩୬ ମସିହା ଏପ୍ରିଲ ୧ରେ ବିହାର ଓ ଓଡ଼ିଶା ଅଲଗା ଅଲଗା ପ୍ରଦେଶ ରେ ପରିଣତ ହୋଇଥିଲେ ।

ଭାରତ ସରକାର ଅଧିନିୟମ୧୯୩୫ରେ ଏକ ପ୍ରାଦେଶିକ ବିଧାନସଭା ଏବଂ ଏକ ଦାୟିତ୍ୱବାନ ସରକାର ର ନିର୍ବାଚନ ପାଇଁ ବ୍ୟବସ୍ଥା କରାଯାଇଥିଲା । ୧୯୩୭ ରେ ନିର୍ବାଚନ ହୋଇଥିଲା ଏବଂ ଭାରତୀୟ ଜାତୀୟ କଂଗ୍ରେସ ଅଧିକାଂଶ ଆସନ ନେଇଥିଲା କିନ୍ତୁ ସରକାର ଗଠନ କରିବାକୁ ମନା କରିଦେଇଥିଲା । ମହମ୍ମଦ ୟୁନୁସଙ୍କ ନେତୃତ୍ୱରେ ଏକ ସଂଖ୍ୟାଲଘୁ ଅସ୍ଥାୟୀ ସରକାର ଗଠନ ହୋଇଥିଲା ।
+ମନ୍ତ୍ରୀବିଭାଗମହମ୍ମଦ ୟୁନୁସ୍ଗୃହ ଓ ଶିକ୍ଷାଅଜିତ ପ୍ରସାଦ ସିଂହଦେଓସ୍ଥାନୀୟ ସ୍ୱୟଂ ଶାସନ (ଚିକିତ୍ସା ଓ ଅବକାରୀ ସମେତ)ଅବଦୁଲ ୱାହାବ ଖାନଅର୍ଥ ଓ ଜଳସେଚନଗୁର ସହାୟ ଲାଲରାଜସ୍ୱ ଓ ବିକାଶ
କଂଗ୍ରେସ ତା'ର ନିଷ୍ପତ୍ତି ବଦଳାଇ ୧୯୩୭ ଜୁଲାଇରେ କ୍ଷମତା ଗ୍ରହଣ କରିବାକୁ ସଂକଳ୍ପ ନେଇଥିଲା। ତେଣୁ ରାଜ୍ୟପାଳ ଶ୍ରୀକୃଷ୍ଣ ସିହ୍ନାଙ୍କୁ ସରକାର ଗଠନ ପାଇଁ ନିମନ୍ତ୍ରଣ କରିଥିଲେ।
+ମନ୍ତ୍ରୀ ବିଭାଗଶ୍ରୀକୃଷ୍ଣ ସିହ୍ନାପ୍ରିମିୟରଅନୁଗ୍ରହ ନାରାୟଣ ସିହ୍ନାଉପପ୍ରଧାନମନ୍ତ୍ରୀ, ଅର୍ଥ ଏବଂ ସ୍ଥାନୀୟ ସ୍ୱୟଂ ଶାସନସୟଦ ମହମୁଦଶିକ୍ଷାଜଗଲାଲ ଚୌଧୁରୀଜନସ୍ୱାସ୍ଥ୍ୟ ଓ ଅବକାରୀ
ନଭେମ୍ବର ୧୯୩୯ରେ ଗଭର୍ଣ୍ଣର ଜେନେରାଲଙ୍କ ଭାରତୀୟ ନେତାମାନଙ୍କ ସହ ପରାମର୍ଶ ନକରି ଜର୍ମାନୀ ବିରୋଧରେ ଯୁଦ୍ଧ ଘୋଷଣାର କରିଥିବାରୁ, ଅନ୍ୟ ପ୍ରଦେଶର କଂଗ୍ରେସ ମନ୍ତ୍ରଣାଳୟ ସହିତ ଶ୍ରୀକୃଷ୍ଣ ସିହ୍ନା ଇସ୍ତଫା ଦେଇଥିଲେ ଏବଂ ବିହାର ରାଜ୍ୟପାଳ ଶାସନ ଅଧୀନରେ ଆସିଥିଲା। ୧୯୪୬ରେ ଆଉ ଏକ ପର୍ଯ୍ୟାୟ ନିର୍ବାଚନ ଅନୁଷ୍ଠିତ ହୋଇଥିଲା, ଯେଉଁଥିରେ କଂଗ୍ରେସର ଆଉ ଏକ ସଂଖ୍ୟାଗରିଷ୍ଠତା ମିଳିଥିଲା ଏବଂ ସିହ୍ନା ପୁଣି ଥରେ ପ୍ରଧାନମନ୍ତ୍ରୀ ହୋଇଥିଲେ ।

ଶେଷରେ ୧୫ ଅଗଷ୍ଟ ୧୯୪୭ରେ ବିହାର ପ୍ରଦେଶ ସ୍ୱାଧୀନ ଭାରତର ଅଂଶ ହୋଇଗଲା ।Provinces of British India

 ରାଜ୍ୟପାଳ 

 ୧ ଏପ୍ରିଲ ୧୯୩୬ - ୧୧ ମାର୍ଚ ୧୯୩୭ ସାର୍ ଜେମ୍ସ ଡେଭିଡ୍ ସିଫ୍ଟନ୍ (ସ.ଏ.)
 ୧୧ ମାର୍ଚ ୧୯୩୭ - ୫ ଅଗଷ୍ଟ ୧୯୩୯ ସାର୍ ମରିସ୍ ଗାର୍ନିୟର ହାଲେଟ୍ (ଜନ୍ମ: ୧୮୮୩ - ମରଣ ୧୯୬୯)
 ୫ ଅଗଷ୍ଟ ୧୯୩୯ - ୯ ଜାନୁଆରୀ ୧୯୪୩ ସାର୍ ଥୋମାସ ଆଲେକଜାଣ୍ଡର ଷ୍ଟୁଆର୍ଟ (ଜନ୍ମ ୧୮୮୮ - ଡି. ୧୯୬୪) (ସେପ୍ଟେମ୍ବର ୧୯୩୯ ପର୍ଯ୍ୟନ୍ତ କାମଚଳା)
 ୯ ଜାନୁଆରୀ ୧୯୪୩ - ୬ ସେପ୍ଟେମ୍ବର ୧୯୪୩ ସାର୍ ଥୋମାସ ଜର୍ଜ ରଦରଫୋର୍ଡ (ଜନ୍ମ: ୧୮୮୬ - ଡି. ୧୯୫୭) (ପ୍ରଥମ ଥର)
 ୬ ସେପ୍ଟେମ୍ବର ୧୯୪୩ - ୨୩ ଏପ୍ରିଲ ୧୯୪୪ ସାର୍ ରବର୍ଟ ଫ୍ରାନ୍ସିସ୍ ମୁଦି (କାମଚଳା) (ଖ. ୧୮୯୦ - ଡି. ୧୯୭୬)
 ୨୩ ଅପ୍ରେଲ ୧୯୪୪ - ୧୩ ମଇ ୧୯୪୬ ସାର୍ ଥୋମାସ ଜର୍ଜ ରଦରଫୋର୍ଡ (୨ୟ ଥର)
 ୧୩ ମଇ ୧୯୪୬ - ୧୫ ଅଗଷ୍ଟ ୧୯୪୭ ସାର୍ ହ୍ୟୁ ଡାଓ (ଜନ୍ମ: ୧୮୮୬ - ଘ. ୧୯୭୮)

 ପ୍ରଧାନମନ୍ତ୍ରୀ 

 ୧ ଏପ୍ରିଲ ୧୯୩୭ - ୧୯ ଜୁଲାଇ ୧୯୩୭ ମହମ୍ମଦ ୟୁନୁସ (ଜନ୍ମ ୧୮୮୪ - ଘ. ୧୯୫୨) ଏମ.ଆଇ.ପି.
 ୨୦ ଜୁଲାଇ ୧୯୩୭ - ୩୧ ଅକ୍ଟୋବର ୧୯୩୯ ଶ୍ରୀକୃଷ୍ଣ ସିହ୍ନା (ପ୍ରଥମ ଥର) (ଖ୍ରୀ. ୧୮୮୮ - ଘ. ୧୯୬୧) କଂଗ୍ରେସ
 ୩୧ ଅକ୍ଟୋବର ୧୯୩୯ - ୨୩ ମାର୍ଚ ୧୯୪୬ ରାଜ୍ୟପାଳ ଶାସନ
 ୨୩ ମାର୍ଚ ୧୯୪୬ - ୧୫ ଅଗଷ୍ଟ ୧୯୪୭ ଶ୍ରୀକୃଷ୍ଣ ସିହ୍ନା (ଦ୍ବିତୀୟ ଥର) (ସ.ଏ.) କଂଗ୍ରେସ

 ରେଫରେନ୍ସ 

 
 
 
 
 http://www.worldstatesmen.org/India_BrProvinces.htm
ଇରା ଅଗ୍ରୱାଲ

ଇରା ଅଗ୍ରୱାଲ ଜଣେ ଭାରତୀୟ ଅଭିନେତ୍ରୀ ଏବଂ ମଡେଲ । ସେ ପେଷାରେ ଜଣେ ବକ୍ସର୍, ଯିଏକି ସୌନ୍ଦର୍ଯ୍ୟ ପ୍ରତିଯୋଗିତାର ବିଜୟୀନି ହେବା ସହିତ ତାମିଲ ଭାଷାର କଥାଚିତ୍ର ଓ ଦୂରଦର୍ଶନ କାର୍ଯ୍ୟକ୍ରମରେ ସେ ମୁଖ୍ୟତଃ କାମ କରନ୍ତି ।

 ପେଷା 
୨୦୧୫ ମସିହାରେ, ସେ ମିସ୍ ସାଉଥ୍ ଇଣ୍ଡିଆ ସୌନ୍ଦର୍ଯ୍ୟ ପ୍ରତିଯୋଗିତାରେ ବିଜୟୀନି ହୋଇଥିଲେ । ୨୦୧୭ ମସିହାରେ, ସେ ଥ୍ରୀଲର ଫିଲ୍ମ ଧାୟମ୍ ଜରିଆରେ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ୨୦୧୮ ମସିହାରେ, ସେ କଟ୍ଟୁ ପାୟା ସାର୍ ଇନ୍ଥା କାଳୀରେ ଅଭିନୟ କରିଥିଲେ । ୨୦୧୯ ମସିହାରେ, ସେ କାଦାଇକୁଟ୍ଟି ସିଙ୍ଗମ ଧାରାବାହିକରେ ଶିବାନୀ ନାରାୟଣନଙ୍କ ବଦଳରେ ଅଭିନୟ କରିଥିଲେ । ସେହି ବର୍ଷ ଜୀ ତାମିଲରେ ପ୍ରସାରିତ ଧାରାବାହିକ ରାଜମାଗାଲର ମୁଖ୍ୟ ନାୟିକା ଭାବରେ କାମ କରିଥିଲେ । ଅଭିନୟ ବ୍ୟତୀତ ସେ ୟୁନାଇଟେଡ୍ ଇଣ୍ଟରନ୍ୟାସନାଲ ଗେମ୍ସ ୨୦୧୯ରେ ବକ୍ସିଂରେ ସ୍ୱର୍ଣ୍ଣ ପଦକ ଜିତିଥିଲେ ।

 ଅଭିନୀତ କଥାଚିତ୍ର 
ବର୍ଷ କଥାଚିତ୍ର ଭୂମିକା ମନ୍ତବ୍ୟ ୨୦୧୭ ଧାୟମ୍ ଅଶ୍ୱିନ୍ ଅଗଷ୍ଟିନଙ୍କ ପତ୍ନୀ ୨୦୧୮ କାଟୁ ପାୟା ସାର୍ ଇନ୍ଥା କାଳୀ ଅମୁଦା ପାଲ୍

 ଅଭିନୀତ ଧାରାବାହିକ 
ବର୍ଷ କାର୍ଯ୍ୟକ୍ରମ ଭୂମିକା ଚ୍ୟାନେଲ୍ ମନ୍ତବ୍ୟ ୨୦୧୭ ଗଙ୍ଗା ମହିମା ସନ୍ ଟିଭି ୨୦୧୮ କନମନି ବନତି ରାଜା ଦୁରାଇ  ୨୦୧୯ କାଦାଇ କୁଟ୍ଟି ସିଙ୍ଗମ୍ ମୀନାକ୍ଷୀ ଷ୍ଟାର ବିଜୟ  ୨୦୧୯–୨୦୨୧ ରାଜା ମାଗଲ୍ ତୁଳସୀ ଜୀ ତାମିଲ୍ ୨୦୧୯–୨୦୨୦ ଡ୍ୟାନ୍ସ ଯୋଡ଼ି ଡ୍ୟାନ୍ସ ସିଜିନ୍ ୩ ପ୍ରତିଯୋଗୀ ୨୦୨୧ ସେମ୍ବାରୁଥୀ ଅମ୍ମାନ  ୨୦୨୨ ନାମ୍ମା ମଦୁରାଇ ସିଷ୍ଟର୍ସ କାବ୍ୟା କଲର୍ସ ତାମିଲ ସୁପର କୁଇନ୍ ପ୍ରତିଯୋଗୀ ଜୀ ତାମିଲ୍

 ଆଧାର 

 ବାହାର ଲିଙ୍କ୍ 

 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ସଂତୃପ୍ତ ମିଶ୍ର

ସଂତୃପ୍ତ ମିଶ୍ର ଜଣେ ଭାରତୀୟ ଓଡ଼ିଆ ରାଜନେତା । ଆଦିତ୍ୟ ବିର୍ଲା ଗ୍ରୁପ୍‌ର ନିର୍ଦ୍ଦେଶକ ଭାବରେ ପୂର୍ବରୁ କାର୍ଯ୍ୟ କରିଥିବା ମିଶ୍ର ଚାକିରୀରୁ ସେଚ୍ଛାକୃତ ଭାବରେ ଅବସର ନେଇ ୨୦୨୪ ମସିହାରେ ବିଜୁ ଜନତା ଦଳରେ ଯୋଗ ଦେଇଥିଲେ ।

 ଜନ୍ମ ଓ ଶିକ୍ଷା 
ସଂତୃପ୍ତ ମିଶ୍ର ୧୯୬୫ ମସିହାର ଅଗଷ୍ଟ ୧୫ ତାରିଖରେ ବୁର୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ବିଶ୍ୱମୋହନ ମିଶ୍ର ଜଣେ ପ୍ରାଧ୍ୟାପକ ଥିଲେ ଓ ମାଆ ସରଜୁବାଳା ମିଶ୍ର ଓଡ଼ିଶା ସରକାରଙ୍କ ପରିବାର କଲ୍ୟାଣ ବିଭାଗରେ କାମ କରିଥିଲେ । ସେ ପୁରୀ ଜିଲ୍ଲାର ମୂଳ ବାସିନ୍ଦା ଏବଂ କଟକରେ ତାଙ୍କର ପିଲାଦିନ କଟିଥିଲା । କଟକର ସେକେଣ୍ଡାରୀ ବୋର୍ଡ଼ ସ୍କୁଲରୁ ଏକାଦଶ ଶ୍ରେଶୀ ପାସ୍ କରିବା ପରେ ସେ ରେଭେନ୍ସା କଲେଜରେ ସ୍ନାତକ ଯାଏଁ ପଢ଼ିଥିଲେ ଏବଂ ଉତ୍କଳ ବିଶ୍ୱବିଦ୍ୟାଳୟରୁ ରାଜନୈତିକ ବିଜ୍ଞାନରେ ସ୍ନାତକୋତ୍ତର କରିଥିଲେ । ସେ ମୁମ୍ବାଇ ସ୍ଥିତ ଟାଟା ସାମାଜିକ ବିଜ୍ଞାନ ସଂସ୍ଥାନରେ ପଢ଼ିଥିଲେ । ଏହାପରେ ସେ ଏକ ଘରୋଇ କମ୍ପାନୀରେ ଚାକିରୀରେ ଯୋଗ ଦେଇଥିଲେ ଏବଂ ପରେ ଟାଟା ସାମାଜିକ ବିଜ୍ଞାନ ସଂସ୍ଥାନରେ ପ୍ରାଧ୍ୟାପକ ଭାବରେ ଯୋଗ ଦେଇଥିଲେ ଏବଂ ଏହି ସମୟରେ ଉତ୍କଳ ବିଶ୍ୱବିଦ୍ୟାଳୟରୁ ପିଏଚ୍‌ଡି କରିଥିଲେ । ୧୯୯୦ରୁ ୧୯୯୩ ଯାଏଁ ସେ ଇଉରୋପରେ ରହି ଗବେଷଣା କରିଥିଲେ ।

 ପେଷା 
୧୯୯୪ ମସିହାରେ ସେ ହିନ୍ଦୁସ୍ତାନ ଇଉନିଲିଭର୍‌ରେ ଯୋଗ ଦେଇଥିଲେ ଏବଂ ୧୯୯୬ ମସିହାରେ ଆଦିତ୍ୟ ବିର୍ଲାରେ ଯୋଗ ଦେଇଥିଲେ ଏବଂ ୨୦୨୪ ମସିହାରେ ଅବସର ନେବାଯାଏଁ ସେଠାରେ ହିଁ କାର୍ଯ୍ୟ କରିଥିଲେ । ଏହା ବ୍ୟତୀତ ସେ କାର୍ବନ ବ୍ଲାକର ଜଣେ ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ ।

 ରାଜନୀତି 
୨୦୨୪ ଜାନୁଆରୀରେ ଆଦିତ୍ୟ ବିର୍ଲା ଗ୍ରୁପର ମାନବ ସମ୍ବଳ ନିର୍ଦ୍ଦେଶକ ପଦରେ ଥିବାବେଳେ ସେ ଚାକିରୀରୁ ସେଚ୍ଛାକୃତ ଭାବରେ ଅବସର ନେଇ ଓଡ଼ିଶା ଫେରିଥିଲେ ଏବଂ ୨୦୨୪ ଫେବୃଆରୀରେ ବିଜୁ ଜନତା ଦଳରେ ଯୋଗ ଦେଇଥିଲେ । ସେ ବିଜେଡିର ରାଷ୍ଟ୍ରୀୟ ମୁଖପାତ୍ର ଭାବରେ କାର୍ଯ୍ୟ କରୁଛନ୍ତି ।

 ବ୍ୟକ୍ତିଗତ ଜୀବନ 
୧୯୮୯ ମସିହାରେ ସେ ଅଳକା ମିଶ୍ରଙ୍କୁ ବିବାହ କରିଥିଲେ, ଯିଏକି ଓଡ଼ିଶା ଦକ୍ଷତା ବିକାଶ ପ୍ରାଧିକରଣର ଅଧକ୍ଷ ଭାବରେ କାର୍ଯ୍ୟ କରୁଛନ୍ତି । ଏହି ଦମ୍ପତ୍ତିଙ୍କର ଦୁଇଜଣ ସନ୍ତାନ ଅଛନ୍ତି ।

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:୧୯୮୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ବିଜୁ ଜନତା ଦଳ ରାଜନେତା
ଜେମଟୁଜୁମାବ ଓଜୋଗାମାଇସିନ

ଜେମଟୁଜୁମାବ ଓଜୋଗାମାଇସିନ, ଏକ ବିକ୍ରୟ ନାମ ମିଲୋଟର୍ଗ, ହେଉଛି ଏକ ଔଷଧ ଯାହା ତୀବ୍ର ମାୟେଲଏଡ ଲିଉକେମିଆର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ସିଡି୩୩ (CD33) ଯୁକ୍ତାତ୍ମକ ରୋଗ ପାଇଁ ବ୍ୟବହୃତ ହୁଏ |  ଏହା ଡନୋରୁବିସିନ ଏବଂ ସାଇଟାରାବିନ ସହିତ ଏକତ୍ର ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ ଏବଂ ରକ୍ତସ୍ରାବ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ଲଙ୍ଗ କ୍ୟୁଟି ସିଣ୍ଡ୍ରୋମ, ବନ୍ଧ୍ୟାକରଣ ଏବଂ ଟ୍ୟୁମର ଲାଇସିସ୍ ସିଣ୍ଡ୍ରୋମ ହୋଇପାରେ ।  ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ସାଇଟୋଟକ୍ସିନ ସହିତ ସଂଯୁକ୍ତ ଏକ ମୋନୋକ୍ଲୋନାଲ ଆଣ୍ଟିବାୟୋଟିକ । ମୋନୋକ୍ଲୋନାଲ ଆଣ୍ଟିବଡି ସିଡି୩୩ ସହିତ ସଂଲଗ୍ନ ହୁଏ ଏବଂ ସାଇଟୋଟକ୍ସିନ ହେଉଛି କାଲିଚିଆମାଇସିନ। 

୨୦୧୭ ମସିହାରେ ଯୁକ୍ତରାଷ୍ଟ୍ର ଏବଂ ୨୦୧୮ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଜେମଟୁଜୁମାବ ଓଜୋଗାମିସିନ ଅନୁମୋଦିତ ହୋଇଥିଲା ।  ଯୁକ୍ତରାଜ୍ୟରେ ୨୦୨୧ ସୁଦ୍ଧା ୫ ମିଗ୍ରାର ଏକ ଭାଏଲର ମୂଲ୍ୟ ୬୩୦୦ ପାଉଣ୍ଡ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଅନନ୍ୟା ଅଗ୍ରୱାଲ

ଅନନ୍ୟା ଅଗ୍ରୱାଲ ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ଶିଶୁ କଳାକାର ଭାବରେ ଭାରତୀୟ ଦୂରଦର୍ଶନ ଧାରାବାହିକ ଓ କଥାଚିତ୍ରରେ କାମ କରନ୍ତି ।

 ପେଷା 
ଅନନ୍ୟା ୨୦୦୮ ମସିହାରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ଷ୍ଟାର୍ ପ୍ଲସ୍‌ରେ ପ୍ରସାରିତ ଧାରାବାହିକ ତୁଝ ସଙ୍ଗ ପ୍ରୀତ ଲଗାଇ ସଜନାରେ ପ୍ରେରଣା ଭୂମିକାରେ ପ୍ରଥମ କରି ଅଭିନୟ କରିଥିଲେ । ଏହାପରେ ଲାଇଫ୍ ଓକେରେ ପ୍ରସାରିତ ଧାରାବାହିକ ଅମ୍ରିତ ମନ୍ଥନରେ ନିମ୍ରତ ଓ ଆଗମଙ୍କ ଝିଅ ଗୁରବାନୀ ଭୂମିକାରେ ଅଭିନୟ କରିଥିଲେ ।Ananya Agarwal roped in Life Ok's show 'Navvidhan' Ananya Agarwal bags new show Navvidhan - Times Of India ସେ ଜୀ ଟିଭିରେ ପ୍ରସାରିତ ଧାରାବାହିକ ବନ୍ଧନରେ ଦର୍ପଣ ଭୂମିକାରେ ଅଭିନୟ କରିଥିଲେ ।

 ଅଭିନୀତ ଧାରାବାହିକ 
ବର୍ଷ ଧାରାବାହିକ ଚରିତ୍ର ଚ୍ୟାନେଲ୍ ଆଧାର ୨୦୦୯ ତୁଝ୍ ସଙ୍ଗ ପ୍ରୀତ ଲାଗଇ ସାଜନା ପ୍ରେରଣା ଷ୍ଟାର ପ୍ଲସ୍  ୨୦୧୦ ସବକି ଲାଡଲି ବେବୋ ରିୟା ୟାହାଁ ମେଁ ଘର ଘର ଖେଲି ତନଭି ଜୀ ଟିଭି ୨୦୧୧ ଇସ ପ୍ୟାର କୋ କ୍ୟା ନାମ ଦୁଁ? ଅଧ୍ୟାୟ ୮୧ ଷ୍ଟାର ପ୍ଲସ୍ ଏକ ନୟୀ ଛୋଟି ସି ଜିନ୍ଦେଗୀ ଚୁଟକି ଜୀ ଟିଭି ୨୦୧୨ କୟା ହୁଆ ତେରା ୱାଦା ରନୋ ପ୍ରଦୀପ ସିଂହ ସୋନି ଟିଭି ୨୦୧୨–୨୦୧୨ ଅମୃତ ମନ୍ଥନ ବନି ଲାଇଫ୍ ଓକେ ୨୦୧୨ ମହାଭାରତ ମାଳିନୀ ଷ୍ଟାରପ୍ଲସ୍ ଦି ଆଡ‌ଭେଞ୍ଚରସ୍ ଅଫ୍ ହାତିମ୍ ରାଜକୁମାରୀ ଲାଇଫ୍ ଓକେ ୨୦୧୪ ବୃନ୍ଦାବନ ଦର୍ପନ ଜୀ ଟିଭି ୨୦୧୫-୨୦୧୬ ସିୟା କେ ରାମ ଛୋଟ ସୀତା ଷ୍ଟାରପ୍ଲସ୍ ୨୦୧୭ ମେରୀ ଦୁର୍ଗା ଛୋଟ ଦୁର୍ଗା ଷ୍ଟାର ପ୍ଲସ୍  ୨୦୧୮ ରୂପ୍ - ମର୍ଦ କା ନୟା ସ୍ୱରୂପ ଜିଗନା ସମଶେର ସିଂହ କଲର୍ସ ଟିଭି ୨୦୨୦-୨୦୨୧ ଲକଡାଉନ୍ କି ଲଭ୍ ଷ୍ଟୋରୀ  ସ୍ନେହା ଜୈସୱାଲ ଷ୍ଟାର ପ୍ଲସ୍ 

 ଅଭିନୀତ କଥାଚିତ୍ର 
ବର୍ଷ କଥାଚିତ୍ର ଚରିତ୍ର ମନ୍ତବ୍ୟ ୨୦୧୯ ମଜିଲି ମୀରା ତେଲୁଗୁ କଥାଚିତ୍ର ଜଗତରେ ଅଭିନୟ ଆରମ୍ଭ

 ଆଧାର 

 ବାହାର ଲିନ୍ 
 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଟିଆଗାବିନ

ଟିଆଗାବିନ, ଗାବିଟ୍ରିଲ୍ ଏକ ବେପାର ନାମ, ହେଉଛି ଏକ ଔଷଧ ଯାହା ମୁଖ୍ୟତଃ ଅପସ୍ମାର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ଆଂଶିକ ବାତ (partial seizure) ପାଇଁ ବ୍ୟବହୃତ ହୁଏ ଯାହା ଅନ୍ୟ ପଦକ୍ଷେପ ଦ୍ୱାରା ନିୟନ୍ତ୍ରିତ ହୋଇନଥାଏ । ଅନ୍ୟାନ୍ୟ ବ୍ୟାଧି ପାଇଁ ବ୍ୟବହାର ଉତ୍ସାହ ଜନ‌କ ନୁହେଁ । ଏହା ପାଟିରେ ଦିଆଯାଏ, ସାଧାରଣତଃ ଦିନରେ ଖାଦ୍ୟ ସହିତ ବିଭାଜିତ ମାତ୍ରାରେ ଦିଆଯାଏ ଓ ଏକ ଛୋଟ ମାତ୍ରାରୁ ଆରମ୍ଭ କରି  ଧୀରେ ଧୀରେ ବୃଦ୍ଧି କରାଯାଇଥାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ କ୍ଳାନ୍ତି, ନିଦ୍ରା, ଅଇ, ବିରକ୍ତି ଭାବ, ଯନ୍ତ୍ରଣା ଏବଂ ଶୋଇବାରେ ଅସୁବିଧା ହୋଇପାରେ । କେତେକ ପ୍ରକାରର ଅପସ୍ମାରରେ ବାତ ବାରମ୍ବାର ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆତ୍ମହତ୍ୟା ଏବଂ ସ୍ଟିଭେନ୍ସ-ଜନସନ ସିଣ୍ଡ୍ରୋମ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ନିରାପତ୍ତା ଅସ୍ପଷ୍ଟ ଥିବାବେଳେ ଶିଶୁର କ୍ଷତି ହୋଇପାରେ ବୋଲି ଚିନ୍ତା କରାଯାଉଛି। । ଏହା ୱାଇ- ଆମିନୋବ୍ୟୁଟିରିକ୍ ଏସିଡ୍‌କୁ (GABA) ପ୍ରଭାବିତ କରି କାମ କରେ ବୋଲି ବିଶ୍ୱାସ କରାଯାଏ ।

୧୯୯୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟିଆଗାବିନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୧୦ ମିଗ୍ରା ବିଶିଷ୍ଟ ୧୦୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୦୪ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୦୦ ଡଲାର ଅଟେ । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଟ୍ରେମେଲିମୁମାବ

ଟ୍ରେମେଲିମୁମାବ (ଇଂରାଜୀ ଭାଷାରେ Tremelimumab), ଇମ୍ଜୁଡୋ ତାହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ହେପାଟୋସେଲୁଲାର କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ଯେଉଁଥିରେ କେବଳ ଅସ୍ତ୍ରୋପଚାର ଦ୍ୱାରା ବାହାର କରାଯାଇପାରିବ ନାହିଁ ଏବଂ କେତେକ ପ୍ରକାରର ଅଣ-ଛୋଟ କୋଷ ଫୁସଫୁସ କର୍କଟ (ଏନଏସସିଏଲସି/ NSCLC) ଯାହା ଶରୀରର ଅନ୍ୟ ଅଂଶକୁ ବ୍ୟାପିଥାଏ । ଏହା ସାଧାରଣତଃ ଦୁର୍ଭାଲୁମାବ ସହିତ ବ୍ୟବହୃତ ହୁଏ |  ଏହା ଇଞ୍ଜେକସନ ଆକାରରେ ଏକ ଶିରାରେ ଧୀରେ ଧୀରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାସ, ତରଳ ଝାଡ଼ା, ଥକାପଣ, ଗଲୁ ଏବଂ ମାଂସପେଶୀ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମୋନିଆ, କୋଲାଇଟିସ ଏବଂ ହେପାଟାଇଟିସ ଭଳି ଇମ୍ମ୍ୟୁନ ସମସ୍ୟା ଅନ୍ତର୍ଭୁକ୍ତ ହୋଇପାରେ ଏବଂ ସଂକ୍ରମଣ ପ୍ରତିକ୍ରିୟା ହୋଇପାରେ ।  ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଏବଂ ପ୍ରତିରକ୍ଷା ଯାଞ୍ଚ ପଏଣ୍ଟ ବ୍ଲକର୍ (immune checkpoint blocker) ଯାହା ସାଇଟୋଟକ୍ସିକ୍ ଟି-ଲିମ୍ଫୋସାଇଟ୍-ଜଡିତ ଆଣ୍ଟିଜେନ ୪ (CTLA-4) କୁ ଅବରୋଧ କରିଥାଏ । 

୨୦୨୨ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଟ୍ରେମେଲିମୁମାବ ଅନୁମୋଦିତ ହୋଇଥିଲା । ୨୦୨୨ ସୁଦ୍ଧା ନିର୍ମାତାମାନେ ୟୁରୋପରେ ଅନୁମୋଦନ ପାଇଁ ଆବେଦନ କରିଛନ୍ତି । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ଏହାର ୭୫ ମିଗ୍ରା ମୂଲ୍ୟ ପ୍ରାୟ ୧୦,୩୦୦ ଡଲାର ଥିଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ